		


AUTOMOBILIO NUOMOS VEIKLOS BŪDU SUTARTIS  Nr. _________
PIRKIMO Nr. _________ 

2025 m. ____________ d.
Gargždai

Klaipėdos rajono savivaldybės administracija, juridinio asmens kodas 188773688, kurios registruota buveinė yra Klaipėdos g. 2, LT-96130 Gargždai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus (vardas, pavardė), veikiančio pagal Administracijos nuostatus (toliau – Nuomininkas), ir  
(tiekėjas), juridinio asmens kodas (nurodomas kodas), kurio registruota buveinė yra (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Nuomotojas),  (jei tai tiekėjų grupė – atitinkami duomenys apie kiekvieną partnerį), 
toliau kartu šioje sutartyje vadinami „Šalimis“, o kiekvienas atskirai – „Šalimi“, sudarė šią lengvojo automobilio nuomos veiklos būdu sutartį, toliau vadinamą „Sutartimi“, ir susitarė dėl toliau išvardytų sąlygų.

I SKYRIUS
 SĄVOKŲ APIBRĖŽIMAI IR AIŠKINIMAI
1.1. Sutartyje, išskyrus atvejus, kai joje aiškiai nurodyta arba iš konteksto aišku kas kita, naudojamos šiame punkte apibrėžtos sąvokos:
1.1.1. Sutarties Šalys – Nuomotojas ir Nuomininkas.
1.1.2. Bankas – Sutartyje nurodytas bankas, kuriame yra Nuomotojo sąskaita, į kurią Nuomininkas Sutarties numatyta tvarka ir sąlygomis moka Sutartyje numatytas įmokas.
1.1.3. Automobilio naudotojas – Nuomininko darbuotojai.
1.1.4. Automobilis –padidinto pravažumo automobilis, atitinkantis Sutarties 1 priedo Techninės specifikacijos (toliau – Techninė specifikacija) ir galiojančiuose teisės aktuose tokio tipo (rūšies) daiktams nustatytus kokybės reikalavimus.
1.1.5. Automobilio vertė – Automobilio priėmimo – perdavimo akte nurodyta Automobilio vertės išraiška, nustatoma Automobilio perdavimo metu.
1.1.6. Netesybos – delspinigiai ir / ar baudos, kurias viena iš Sutarties Šalių moka kitai Sutarties Šaliai už Sutarties sąlygų nevykdymą arba netinkamą vykdymą.
1.1.7. Draudimo išmoka – draudiko mokamas maksimalus atlyginimas, kuris išmokamas Nuomotojui kaip naudos gavėjui draudiminio įvykio metu padarytos žalos atlyginimui.
1.1.8. Nuomos mokestis – suma, kurią Nuomininkas moka Nuomotojui kiekvieną mėnesį už naudojimąsi Automobiliu.
1.1.9. Automobilio nuomos terminas – Automobilio nuomos laikotarpis, kuris skaičiuojamas nuo Automobilio perdavimo dienos iki Automobilio grąžinimo dienos ir yra 36 mėn. 
1.1.10. Automobilio perdavimo diena – diena, kai Nuomotojas Sutartyje nurodytoje vietoje perduoda Automobilį Nuomininko naudojimuisi, o Nuomininkas juos priima ir pasirašo Automobilio priėmimo – perdavimo aktą.
1.1.11. Automobilio grąžinimo diena – diena, kai Nuomininkas grąžina perduotą Automobilį Nuomotojui, pasirašant Automobilio grąžinimo – priėmimo aktą.
1.1.12. Ataskaita – rašytinis dokumentas Nuomotojo teikiamas Nuomininkui, kuriame nurodomi atlikti Automobilio remonto / techninio aptarnavimo (jei Automobilis per praėjusį kalendorinį mėnesį buvo remontuojamas) darbai ir trukmė dienomis.
1.1.13. Esminiai Automobilio trūkumai ir / ar defektai – bet kokie Automobilio trūkumai ir / ar defektai, dėl kurių Automobilis negali būti naudojamas pagal tiesioginę paskirtį ir / ar teisėtai dalyvauti eisme.
1.1.14. Neesminiai Automobilio trūkumai ir / ar defektai – bet kokie Automobilio trūkumai ir / ar defektai, kurie pagal Sutartį nelaikomi Esminiais Automobilio trūkumais ir / ar defektais. 
1.2. Sutartyje pagal kontekstą žodžiai, pateikti vienaskaitoje, gali turėti daugiskaitos prasmę ir atvirkščiai.

II SKYRIUS
 SUTARTIES DALYKAS
2.1. Šia Sutartimi Nuomotojas įsipareigoja perduoti Nuomininkui laikinai valdyti ir naudoti Automobilį Sutartyje nustatytam Automobilio nuomos terminui, o Nuomininkas įsipareigoja Sutartyje nustatyta tvarka laiku ir tinkamai mokėti Nuomotojui Nuomos mokestį bei vykdyti kitus įsipareigojimus pagal Sutartį.
2.2.  Nuomininko perduoto Automobilio suteikimas naudotis Automobiliu naudotojams Nuomotojo negali būti ribojamas specialiomis sąlygomis ir / ar reikalavimais, išskyrus teisės aktuose nustatytus privalomus reikalavimus. 
2.3. Automobilių nuomos apimtis bei reikalavimai šioms paslaugoms ir nuomojamam Automobiliui nurodyti Techninėje specifikacijoje ir galiojančiuose teisės aktuose. 

III SKYRIUS
AUTOMOBILIŲ PRISTATYMO, PERDAVIMO IR GRĄŽINIMO TVARKA
3.1. Automobilio pristatymo tvarka:
3.1.1. Nuomotojas ne vėliau kaip per 60 kalendorinių dienų nuo Sutarties įsigaliojimo dienos savo sąskaita ir ištekliais pristato bei perduoda Nuomininkui kokybišką, techniškai tvarkingą ir tokios komplektacijos, kaip nurodyta Techninėje specifikacijoje, vieną automobilį;
3.1.2. Automobilis pristatomas Nuomininkui adresu Klaipėdos g. 2, Gargždai;
3.1.3. Nuomotojas konkrečią Automobilio pristatymo datą ir laiką derina su Nuomininku;
3.1.4. Nuomotojas turi teisę pristatyti Automobilį anksčiau nei Sutarties 3.1.1 punkte nurodytas terminas.
3.2. Pristatyto Automobilio perdavimo tvarka:
3.2.1. Nuomininkas per 1 (vieną) darbo dieną patikrina perduodamą Automobilį bet kokiu laiku ar metodu, kurie atitinka protingumo kriterijus. Automobilio patikrinimui Nuomotojas gali kviestis bet kokius patikrinimui reikalingus ekspertus ir / ar kitus specialistus. Patikrinimo metu nustačius Automobilio trūkumų ir / ar defektų teisiniai padariniai priklauso nuo nustatyto trūkumo ir / ar defekto tipo:
3.2.1.1. Nustatyti neesminiai Automobilio trūkumai ir / ar defektai, netrukdantys tinkamam Automobilio naudojimui. Tokiu atveju Nuomotojas, Nuomininko sutikimu, gali neesminių Automobilio trūkumų ir / ar defektų netaisyti, tačiau šie trūkumai ir / ar defektai Šalių užfiksuojami Automobilio priėmimo – perdavimo akte ir grąžinant Automobilį Nuomotojui Nuomotojas dėl šių trūkumų ir / ar defektų nereikš Nuomininkui pretenzijų. Nuomininkui nesutikus priimti Automobilio su nustatytais neesminiais Automobilio trūkumais ir / ar defektais, Nuomotojas įsipareigoja pašalinti neesminius Automobilio trūkumus ir / ar defektus ne vėliau kaip per 5 (penkias) darbo dienas nuo Nuomininko nesutikimo priimti Automobilį dienos;
3.2.1.2. Nustatyti esminiai Automobilio trūkumai ir / ar defektai, trukdantys tinkamam Automobilio naudojimui. Tokiu atveju Nuomininkas atsisako priimti Automobilį, turintį esminių trūkumų ir / ar defektų, ir per 2 (dvi) darbo dienas raštu arba el. paštu nurodo Nuomotojui nustatytus esminius trūkumus ir / ar defektus. Nuomotojas įsipareigoja pašalinti esminius Automobilio trūkumus ir / ar defektus arba pakeisti Automobilį, turintį esminių trūkumų ir / ar defektų, į tinkamos kokybės ir komplektiškumo Automobilį ne vėliau kaip per 15 (penkiolika) darbo dienų nuo Nuomininko rašto arba el. laiško gavimo dienos.
3.2.2. Automobilio perdavimas įforminamas Automobilio priėmimo – perdavimo aktu, pasirašomu už Sutarties vykdymą atsakingų asmenų. Automobilio priėmimo – perdavimo akte būtinai fiksuojama Sutarties 3.2.1.1 punkte nurodyta informacija (taikoma, jei nustatyti netaisytini neesminiai Automobilio trūkumai), atskirai perduodamo Automobilio rida ir vertė perdavimo dieną. Nustatyti Techninėje specifikacijoje reikalavimai Automobilio ridai skaičiuojami nuo Automobilio priėmimo – perdavimo akte užfiksuotos ridos. 
3.3. Nuo Automobilio priėmimo – perdavimo akto pasirašymo Nuomininkas įgyja teisę savo nuožiūra naudotis šiame akte nurodytais Automobiliu.
3.4. Automobilio pristatymo ir perdavimo termino ir Automobilio trūkumų ir / ar defektų (nepriklausomai nuo trūkumo ir / ar defekto tipo) pašalinimo (ištaisymo) termino praleidimas (pažeidimas) ilgiau kaip 10 (dešimt) darbo dienų yra laikomas esminiu Sutarties pažeidimu.
3.5. Apie išaiškėjusius paslėptus Automobilio trūkumus ir / ar defektus Nuomininkas įsipareigoja pranešti Nuomotojui ne vėliau kaip per 3 (tris) darbo dienas nuo jų paaiškėjimo. Nuomotojas įsipareigoja nurodytus trūkumus ir / ar defektus savo lėšomis ištaisyti per 3 (tris) darbo dienas. Jei trūkumai / defektai yra ne esminiai, netrukdo tinkamai naudoti Automobilį Nuomotojas, Nuomininko sutikimu, gali jų netaisyti, tokiu atveju grąžinant Automobilį Nuomotojui, Nuomotojas dėl šių trūkumų / defektų nereikš pretenzijų Nuomininkui. Šalys Nuomininko sutikimą, trūkumus, Nuomotojo atsisakymą reikšti pretenzijas įformina Šalių pasirašomu priedu prie šios Sutarties, kuris tampa neatskiriama Sutarties dalimi.
3.6. Pasibaigus Automobilio nuomos terminui Automobilių grąžinimo tvarka:
3.6.1. Nuomininkas įsipareigoja pasirengti Automobilio grąžinimui ne vėliau kaip per 3 (tris) darbo dienas nuo Automobilio nuomos termino pabaigos;
3.6.2. grąžinamą Automobilį Nuomotojas Nuomininko nurodytą datą Šalių sutartu laiku savo ištekliais ir sąskaita pasiima adresu Klaipėdos g. 2, Gargždai;
3.6.3. Automobilio grąžinimas Nuomotojui įforminamas Automobilio grąžinimo – priėmimo aktu, pasirašomu už Sutarties vykdymą atsakingų asmenų. Nuo šio akto pasirašymo Nuomotojas nereikš Nuomininkui jokių pretenzijų dėl grąžintų Automobilio kokybės (netaikoma reikalavimams dėl Automobilio trūkumų ir / ar defektų, atsiradusių dėl Nuomininko kaltės, kurie užfiksuoti Šalių pasirašytame Automobilių grąžinimo – priėmimo akte).

IV SKYRIUS
 NUOMOS MOKESTIS IR JO MOKĖJIMO SĄLYGOS
4.1. Šiai sutarčiai taikoma fiksuotos kainos kainodara. 
4.2. Pradinės sutarties vertė yra lygi Tiekėjo pasiūlymo kainai be pridėtinės vertės mokesčio (toliau – PVM), nurodytai už visą pirkimo dokumentuose ir Sutartyje nurodytą perkamų Prekių apimtį ir yra ..........EUR be PVM. Sutarties kaina  yra .......... Eur su PVM.      

4.3. Nuomos mokestis yra fiksuotas, vadovaujantis Nuomotojo pasiūlymu, ir nebus perskaičiuojamas pagal bendrą kainų lygio kitimą ar dėl kitų priežasčių, išskyrus Sutartyje numatytus atvejus. Nuomos mokestis apima visas tiesiogines ir netiesiogines išlaidas, susijusias su išnuomotu Automobiliu, į mokestį įskaičiuojami visi mokesčiai ir išlaidos. 
4.4. Sutarties kaina dėl pasikeitusių mokesčių perskaičiuojama tokia tvarka:
4.4.1. Visais atvejais, įstatymais pakeitus PVM dydį arba mokėjimo tvarką, tokie pakeitimai turi būti taikomi toms pažymoms apie prekės nuomos vertę ir PVM sąskaitoms faktūroms, kurias Pardavėjas sudaro po tokių pakeitimų įsigaliojimo, be atskiro Šalių susitarimo. Tokiu atveju Sutarties kaina be PVM nekeičiama. Kitus, nei PVM, mokesčius reglamentuojančių teisės aktų pakeitimai negali būti pagrindas peržiūrėti Sutarties kainą, kuriai taikoma peržiūra.
4.5. Prekių kaina (be PVM) sutarties galiojimo laikotarpiu gali būti peržiūrima (perskaičiuojama) tokiomis sąlygomis ir tvarka: 
4.5.1. Sutartyje numatytos kainos perskaičiavimas inicijuojamas rašytiniu Šalies prašymu. Sutartyje numatyta kaina gali būti perskaičiuojama, jeigu Valstybės duomenų agentūros (www.stat.gov.lt) kas mėnesį skelbiamo vartotojų kainų indekso „0711 Automobiliai (d)“ pokytis (k), apskaičiuotas, kaip nustatyta Sutarties 4.5.2. papunktyje, yra didesnis kaip 7 proc. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
4.5.2. Nauja kaina apskaičiuojama pagal formulę: 

a1 = a + (k/100 x a), kur

a – kaina (Eur be PVM) (jei ji jau buvo perskaičiuota, tai po paskutinio perskaičiavimo);
a1 – perskaičiuota (pakeista) kaina (Eur be PVM);

k – pagal vartotojų kainų indeksą „0711 Automobiliai (d)“ apskaičiuotas Automobilių kainų pokytis (padidėjimas arba sumažėjimas) (proc.). „k“ reikšmė skaičiuojama pagal formulę:

k = Ind (naujausias) / Ind (pradžia) x 100 – 100, (proc.), kur
Ind (naujausias) – kreipimosi dėl kainos perskaičiavimo išsiuntimo kitai Šaliai datą naujausias paskelbtas vartotojų kainų indeksas „0711 Automobiliai (d)“;
Ind (pradžia) – laikotarpio pradžios datos (mėnesio) vartotojų kainų indeksas „0711 Automobiliai (d)“. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

4.5.3. Esamos ir bazinės kainos indeksų šaltinis – Valstybės duomenų agentūros duomenų bazės. Šiuos indeksus galima rasti (žingsniai): https://osp.stat.gov.lt/statistiniu-rodikliu-analize#/ pasirenkant: Ūkis ir finansai (makroekonomika)\Kainų indeksai, pokyčiai ir kainos\Vartotojų kainų indeksai (VKI), kainų pokyčiai, svoriai, vidutinės kainos\Vartotojų kainų indeksai\Vartotojų kainų indeksai (2015 m. – 100)\Lentelės parinktys\Individualaus vartojimo išlaidų pagal paskirtį klasifikatorius\07 Transportas\071 Transporto priemonių įsigijimas\0711 Automobiliai (d) \Nurodomas laikotarpis.
4.5.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a“ suapvalinama iki dviejų skaitmenų po kablelio.
4.5.5. Vėlesnis kainų arba įkainių perskaičiavimas negali apimti laikotarpio, už kurį perskaičiavimas jau buvo atliktas. 
4.5.6. Peržiūra gali būti vykdoma ne dažniau kaip kas 12 (dvylika) mėnesių, pirmąjį perskaičiavimą atliekant ne anksčiau kaip po 12 (dvylika) mėnesių nuo Sutarties įsigaliojimo dienos.
4.5.7. Perskaičiuota kaina įforminama rašytiniu Šalių susitarimu. Šalis privalo priimti sprendimą dėl kainos perskaičiavimo per 10 darbo dienų nuo Šalies prašymo kitai Šaliai perskaičiuoti kainą pateikimo dienos. Sutarusios perskaičiuoti kainą, Šalys privalo susitarime dėl kainos perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą kainą, perskaičiuotą pradinės Sutarties vertę. Susitarimas padidinti / sumažinti mikroautobuso kainą ir atitinkamai pakeisti pradinės Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi.
4.6. Jeigu Sutarties kaina buvo pakeista pagal Sutarties 4.4 ir (ar) 4.5 punktus, atitinkamai pakeičiama ir Pradinės Sutarties vertė.
4.7. Nuomos mokestis pradedamas skaičiuoti po Automobilio priėmimo – perdavimo akto pasirašymo dienos aktu priimtam Automobiliui. Jeigu Automobilis nuomojamas ne nuo mėnesio pirmos dienos, Nuomos mokestis apskaičiuojamas proporcingai faktiniam to mėnesio Automobilių nuomos laikotarpiui dienomis, t. y. Nuomos mokestis skaičiuojamas ir mokamas už dienas, kuriomis Nuomininkas turėjo galimybę naudotis tinkamos kokybės Automobiliu.  
4.8. Nuomotojas kiekvieną mėnesį privalo pateikti Nuomininkui Ataskaitą. Pirmoji Ataskaita turi apimti laikotarpį nuo Automobilio nuomos termino pradžios dienos iki pirmojo kalendorinio mėnesio pabaigos ir turi būti pateikta ne vėliau kaip per 5 (penkias) dienas nuo pirmojo kalendorinio mėnesio pabaigos (jei tai ne darbo diena – pirmą po jos einančią darbo dieną). Toliau Ataskaitos už kiekvieną ataskaitinį mėnesį privalo būti pateikiamos ne vėliau kaip per 5 (penkias) dienas nuo to mėnesio pabaigos. Gavęs Ataskaitą Nuomininkas per 1 (vieną) darbo dieną ją įvertina ir patvirtina arba nustato protingą terminą (ne trumpesnį kaip 1 (viena) darbo diena) Ataskaitos klaidoms ir / ar trūkumams pašalinti (ištaisyti). 
4.9. Avansinis mokėjimas neatliekamas. Nuomos mokestį už praėjusį mėnesį, kurį Nuomininkas naudojosi Automobiliais, Nuomininkas apmoka per 30 (trisdešimt) kalendorinių dienų nuo PVM sąskaitos-faktūros gavimo dienos. PVM sąskaita-faktūra turi būti Nuomotojo pateikiama ne vėliau kaip per 5 (penkias) dienas nuo Ataskaitos patvirtinimo dienos. PVM sąskaitoje-faktūroje Nuomotojas turi privalomai nurodyti Sutarties numerį, apmokėjimo terminą ir kitus privalomus rekvizitus. Nuomininkas turi teisę sustabdyti apmokėjimą, jei PVM sąskaitoje-faktūroje nurodyta neteisinga kaina, sąskaitoje nenurodytas Sutarties numeris, data ir / ar apmokėjimo terminas, kol šie netikslumai nebus ištaisyti. Nuomininkas informuoja Nuomotoją apie esančius netikslumus.
4.10. Vykdant Sutartį PVM sąskaitos-faktūros, kreditiniai ir debetiniai dokumentai turi būti teikiami naudojantis informacinės sistemos „SABIS“ priemonėmis, išskyrus atvejus, kai mobilizacijos, karo ir / ar nepaprastosios padėties atveju yra CVP IS ar informacinės sistemos „SABIS“ pažeidimų, dėl kurių negalimas Nuomotojo ir Nuomininko keitimasis informacija naudojantis šiomis sistemomis.
4.11. Šalys susitaria, kad nepaisant to, kas nurodyta mokėjimo pavedimuose, Nuomininkui atlikus mokėjimus pagal Sutartį, įmokos pirmiausiai yra skiriamos padengti anksčiausiai atsiradusiems įsiskolinimams pagal Sutartį,  antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).
4.12. Jeigu Nuomotojas veikia kaip ūkio subjektų grupė, apmokėjimas bus vykdomas per jungtinės veiklos sutartyje nurodytą įgaliotą partnerį, kuris Sutartyje nustatyta tvarka pateiks Nuomininkui PVM sąskaitą-faktūrą.
4.13. Tiesioginio atsiskaitymo Nuomotojo pasitelkiamiems subtiekėjams/subteikėjams/subrangovams galimybės įgyvendinamos šia tvarka:  
4.13.1. Subtiekėjas/subteikėjas/subrangovas, norėdamas, kad Nuomininkas tiesiogiai atsiskaitytų su juo pateikia prašymą Nuomininkui, kuris inicijuoja Sutarties keitimą ir sudaro trišalį susitarimą tarp jo, Nuomininko ir Nuomotojo dėl tiesioginio atsiskaitymo su subtiekėju/subteikėju/subrangovu. Trišalis susitarimas turi būti sudarytas ne vėliau kaip iki pirmojo Nuomininko atsiskaitymo su subtiekėju/subteikėju/subrangovu. Trišaliame susitarime nurodoma Nuomotojo teisė prieštarauti nepagrįstiems mokėjimams, tiesioginio atsiskaitymo su subtiekėju/subteikėju/subrangovu tvarka, atsižvelgiant į pirkimo dokumentuose ir subtiekimo/subteikimo/subrangos sutartyje nustatytus reikalavimus.  
4.13.2. Subtiekėjas/subteikėjas/subrangovas, prieš pateikdamas sąskaitą Nuomininkui, turi ją suderinti su Nuomotoju. Suderinimas laikomas tinkamu, kai subtiekėjo/subteikėjo/subrangovo išrašytą sąskaitą raštu patvirtina atsakingas Nuomotojo atstovas, kuris yra nurodytas trišaliame susitarime. Nuomininko atlikti mokėjimai subtiekėjui/subteikėjui/subrangovui pagal jo pateiktas sąskaitas atitinkamai mažina sumą, kurią Nuomininkas turi sumokėti Nuomotojui pagal Sutarties sąlygas ir tvarką. Nuomotojas, išrašydamas ir pateikdamas sąskaitas Nuomininkui, atitinkamai į jas neįtraukia subtiekėjo/subteikėjo/subrangovo tiesiogiai Nuomininkui pateiktų ir Nuomotojo patvirtintų sąskaitų sumų. 
4.13.3. Tiesioginis atsiskaitymas su subtiekėju/subteikėju/subrangovu neatleidžia Nuomotojo nuo jo prisiimtų įsipareigojimų pagal sudarytą Sutartį. Nepaisant nustatyto galimo tiesioginio atsiskaitymo su subtiekėju/subteikėju/subrangovu, Nuomotojui sutartimi numatytos teisės, pareigos ir kiti įsipareigojimai nepereina subtiekėjui/subteikėjui/subrangovui.
4.13.4. Jei dėl tiesioginio atsiskaitymo su subtiekėju/subteikėju/subrangovu faktiškai nesutampa Nuomotojo ir subtiekėjo/subteikėjo/subrangovo nurodyti faktiniai kiekiai / apimtys / mokėtinos sumos, rizika prieš Nuomininką tenka Nuomotojui ir neatitikimai pašalinami Nuomotojo sąskaita. 
4.13.5. Atsiskaitymas su subtiekėju/subteikėju/subteikėju/subrangovu vykdomas per 30 (trisdešimt) kalendorinių dienų nuo PVM sąskaitos faktūros gavimo dienos. 
4.13.6. Atsiskaitymai su subtiekėju/subteikėju/subrangovu negali būti taikomi negali būti taikomi Sutartyje nenumatyti mokesčiai ar kainos.
4.14. Finansavimas: kodas biudžete 9.1.1.2. Administracijos darbo organizavimas.

V SKYRIUS
 PRIEŽIŪROS PASLAUGŲ TEIKIMO TVARKA
5.1. Nuomotojas Automobilio nuomos terminu savo ištekliais ir sąskaita teikia Priežiūros paslaugas.  
5.2. Priežiūros paslaugos apima:
5.2.1. techninę pagalbą kelyje;
5.2.2. Automobilio remonto paslaugas:
5.2.2.1. bet kokio Automobilio gedimo, nepriklausomai nuo gedimo tipo (rūšies) ir jo atsiradimo aplinkybių, šalinimą – neplaninį remontą;
5.2.2.2. Kitas Techninėje specifikacijoje numatytas paslaugas ir techninį aptarnavimą ar priežiūrą.
5.3. Nuomotojas užtikrina techninės pagalbos kelyje teikimą visoje Lietuvos Respublikos teritorijoje visomis savaitės dienomis 24 val. per parą pagal šiai paslaugai nustatytus reikalavimus ir standartus. Nuomininkas, įskaitant Automobilio naudotojus, dėl techninės pagalbos kelyje (Automobilio transportavimo, smulkaus remonto kelyje, kuro pristatymo ir kitos pagalbos kelyje) kreipiasi tiesiogiai į techninės pagalbos kelyje paslaugos teikėją Nuomotojo nurodytu telefonu. Sutarties sudarymo momentu Nuomotojas pateikia Nuomininkui techninės pagalbos kelyje paslaugos teikėjo kontaktinius duomenis ir Sutartyje nustatyta tvarka bei terminais informuoja Nuomininką apie šių duomenų pasikeitimą. 
5.4. Nuomininkas informuoja Nuomotoją apie Automobilio remonto paslaugų poreikį el. paštu: _____________. Gavęs iš Nuomininko nurodytą informaciją, Nuomotojas nedelsdamas susitaria su Automobilių gamintojo autorizuotu centru dėl Automobilio remonto datos ir laiko. Apie susitartą Automobilio remonto datą ir laiką Nuomotojas el. paštu ir telefonu nedelsiant informuoja Nuomininką ne vėliau kaip prieš 1 (vieną) darbo dieną iki sutartos remonto datos.
5.5. Nuomotojas užtikrina, kad Automobilio neplaninis remontas būtų atliktas per 5 (penkias) darbo dienas nuo Automobilio pristatymo į Automobilių gamintojo autorizuotą centrą arba servisą dienos, automobilio planinis remontas (techninis aptarnavimas) – ne vėliau kaip per 2 (dvi) darbo dienas nuo Automobilio pristatymo į Automobilių gamintojo autorizuotą centrą arba servisą dienos. Esant ypatingai sudėtingam ir / ar dideliam Automobilio gedimui Nuomininkas, iki Sutartyje nustatyto remonto termino pabaigos gavęs Nuomotojo prašymą su jį pagrindžiančiais dokumentais, gali pratęsti Automobilio neplaninio remonto terminą. 
5.6. Jeigu Nuomotojas vėluoja atlikti Automobilio neplaninį remontą ilgiau kaip 10 (dešimt) darbo dienų, automobilio planinį remontą (techninį aptarnavimą) – ilgiau kaip 5 (penkias) darbo dienas, tai yra laikoma esminiu Sutarties pažeidimu. 

VI SKYRIUS
 ŠALIŲ TEISĖS IR PAREIGOS
6.1. Nuomotojas turi teisę:
6.1.1. laiku gauti Nuomos mokestį, su sąlyga, kad nuomojami Automobiliai ir teikiamos Priežiūros paslaugos atitinka joms nustatytus kokybės ir komplektiškumo reikalavimus;
6.1.2. Sutarties galiojimo laikotarpiu, gavęs išankstinį Nuomininko sutikimą / leidimą, tikrinti Automobilio būklę;
6.1.3. Susitaręs su Nuomininku, tikrinti susijusius su Sutartimi dokumentus ir teikti klausimus tose srityse, kurios susiję su Automobilio naudojimu;
6.1.4. pareikalauti Automobilio iš bet kokio svetimo neteisėto valdymo, reikalauti, kad būtų pašalintos naudojimosi Automobiliu kliūtys ir apmokėti nuostoliai, kilę dėl Nuomininko kaltės;
6.1.5. Automobilį pristatyti anksčiau Sutarties 3.1.1 punkte nustatyto termino. 
6.2. Nuomotojas taip pat turi kitas teises, numatytas Sutartyje ir galiojančiuose teisės aktuose.

6.2. Nuomotojas įsipareigoja:
6.2.1. laiku ir tinkamai vykdyti visas Sutartyje nustatytas sąlygas, Sutartimi prisiimtus įsipareigojimus ir atsakyti už jų vykdymą / netinkamą vykdymą galiojančiuose Lietuvos Respublikos teisės aktuose ir Sutartyje nustatyta apimtimi bei tvarka;
6.2.2. per 1 (vieną) darbo dieną pradėti vykdyti šią Sutartį, Sutartyje nustatytu terminu laiku ir tinkamai pristatyti Automobilį į Sutartyje nurodytą vietą, kartu pateikiant Automobilio priėmimo – perdavimo aktą, Sutartyje (jos prieduose) numatytomis sąlygomis teikti Priežiūros paslaugas, užtikrinti techninę pagalbą kelyje;
6.2.3. užtikrinti, kad Automobilis būtų tinkamas naudoti pagal paskirtį visą Automobilio nuomos terminą;
6.2.4. savarankiškai apsirūpinti materialiniais ištekliais (medžiagomis, įranga, priemonėmis) Automobiliui pristatyti ir susigrąžinti (atsiimti);
6.2.5. savo sąskaita ir pajėgumais nemokamai šalinti Automobilio trūkumus ir / ar defektus, esant Sutartyje numatytoms aplinkybėms netinkamos kokybės Automobilį pakeisti į tinkamos kokybės Automobilį;
6.2.6. pagal Automobilio grąžinimo – priėmimo aktą priimti Nuomininko grąžinamą Automobilį Nuomininko nurodytą datą;
6.2.7. išduoti Nuomininkui aktus, įgaliojimus, pažymėjimus ir kitus dokumentus, kurie reikalingi naudotis Automobiliu Automobilio nuomos terminu Lietuvos Respublikoje ir kitose šalyse;
6.2.8. Sutarties galiojimo laikotarpiu be išankstinio raštiško Nuomininko sutikimo / leidimo neįkeisti, nemainyti, neužstatyti, neparduoti, nedovanoti ar kitaip neperleisti Automobilio tretiesiems asmenims, jais nelaiduoti, negarantuoti bei imtis visų priemonių, kad nebūtų apribotos Nuomininko galimybė naudotis Automobiliu;
6.2.9. atlyginti Nuomininkui bet kokių valstybės ar kitų institucijų (įstaigų) Nuomininkui paskirtas baudas, delspinigius ar kitokias Nuomininkui paskirtas mokėti sumas, kurios yra susiję su Automobiliu, jeigu tokias sumas Nuomininkas privalo sumokėti dėl Nuomotojo kaltės;
6.2.10. Automobilio nuomos terminu nepataisomai sugedus Automobiliui / Automobilį sunaikinus, Nuomininko pasirinkimu, pakeisti Automobilį į tokį patį arba lygiavertį Automobilį per 30 (tridešimt) darbo dienų nuo Nuomininko prašymo gavimo arba atitinkamai sumažinti Nuomos mokestį;
6.2.11. vykdyti pagrįstus Nuomininko nurodymus, susijusius su šia Sutartimi;
6.2.12. Jeigu Nuomotojo  kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Nuomotojas Nuomininkui įsipareigoja, kad Sutartį vykdys tik tokią teisę turintys asmenys.
6.2.13. Sudarius Sutartį, tačiau ne vėliau negu Sutartis pradedama vykdyti, Nuomotojas įsipareigoja pranešti tuo metu žinomų subtiekėjų/subteikėjų/subrangovų pavadinimus, kontaktinius duomenis ir jų atstovus. Nuomininkas taip pat reikalauja, kad Nuomotojas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus/subteikėjus/subrangovus, kuriuos jis ketina pasitelkti vėliau. 
6.2.14. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose. 

6.3. Nuomininkas turi teisę:
6.3.1. naudoti Automobilį ir juos eksploatuoti Sutartyje nustatyta tvarka;
6.3.2. be Nuomotojo raštiško sutikimo ir atskiro suderinimo:
6.3.2.1. atlikti Automobilių pagerinimus, jeigu jie nekenkia Automobilio techninei būklei;
6.3.2.2. papildomai Automobiliuose sumontuoti darbo priemones, būtinas Nuomininko veiklai vykdyti, jeigu tokių darbo priemonių sumontavimas nekenkia Automobilio techninei būklei;
6.3.2.3. apklijuoti Automobilį savo logotipais (lipdukais). Nuomininkas turi teisę grąžinti Automobilį apklijuotą logotipais (lipdukais);
6.3.2.4. Sutarčiai pasibaigus arba ją nutraukus prieš terminą pasilikti visus Sutarties 6.3.2.1-6.3.2.3 punktų pagrindu atliktus Automobilio pagerinimus, jeigu jie gali būti atskirti nuo Automobilio jam nepakenkus. Automobilio pagerinimai sumontuojami ir išmontuojami Nuomininko lėšomis;
6.3.2.5. pildyti Automobilį kuru pasirinktoje degalinėje. 
6.3.3. reikalauti, kad būtų pašalintos kliūtis, trukdančios naudoti Automobilius;
6.3.4. duoti Nuomotojui privalomus vykdyti nurodymus, susijusius su Sutartimi;
6.3.5. nenutraukęs Sutarties vienašališkai atsisakyti Automobilio nuomos, raštu įspėjęs apie tai Nuomotoją ne vėliau kaip prieš 30 (trisdešimt) kalendorinių dienų iki Automobilio nuomos atsisakymo dienos. Nuo Automobilio nuomos atsisakymo dienos Automobiliui Nuomos mokestis neskaičiuojamas. Šalys susitaria, kad Nuomininkui Sutartyje nustatyta tvarka atsisakius Automobilio nuomos Nuomotojas nereikalaus iš Nuomininko kompensuoti už šio Automobilio nuomą negautų pajamų.
6.4. Nuomininkas taip pat turi kitas teises, numatytas Sutartyje ir galiojančiuose Lietuvos Respublikos teisės aktuose.

6.5. Nuomininkas įsipareigoja:
6.5.1. laiku ir tinkamai vykdyti visas Sutartyje nustatytas sąlygas, Sutartimi prisiimtus įsipareigojimus ir atsakyti už jų vykdymą / netinkamą vykdymą galiojančiuose Lietuvos Respublikos teisės aktuose ir Sutartyje nustatyta apimtimi bei tvarka;
6.5.2.	naudoti perduotą Automobilį tausojančiai;
6.5.3. priimti iš Nuomotojo tinkamai pateiktą kokybišką Automobilį ir laiku mokėti Nuomos mokestį Sutartyje nustatyta tvarka ir terminais;
6.5.4. nustatęs Automobilio trūkumus / defektus pranešti apie tai Nuomotojui Sutartyje nustatyta tvarka ir terminais;
6.5.5. laiku ir tinkamai pateikti Automobilį remontui (taikoma, jeigu pagal Sutartį pareiga pateikti Automobilį priskirta Nuomininkui);
6.5.6. įvykus draudiminiam įvykiui per 2 (dvi) darbo dienas el. paštu ir / ar telefonu informuoti Nuomotoją apie įvykį ir perduoti Nuomotojui visą apie draudiminį įvykį turimą informaciją, bendradarbiauti su Nuomotoju jam aiškinantis draudiminio įvykio aplinkybes; 
6.5.7. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

6.6. Nuomotojas atsako už subtiekėju/subteikėjų/subrangovų, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus arba neveikimą.
6.7. Subtiekėjai/subteikėjai/subrangovai, jų keitimo tvarka: 
6.8. Nuomotojo pateiktame pasiūlyme nurodyti subtiekėjai/subteikėjai/subrangovai: _____________ [surašyti pasiūlyme nurodytus subtiekėjus, jeigu tokių nėra parašyti žodį „nepasitelkiami“].
6.9. Sutarties vykdymo metu Nuomotojas gali pakeisti subteikėjus/subteikėjus/subrangovus tik gavus Nuomininko sutikimą ir esant vienai iš šių priežasčių:
6.9.1. Sutartyje numatytas subteikėjas/subteikėjas/subrangovas nepajėgus vykdyti įsipareigojimų Nuomininkui dėl iškeltos bankroto bylos, pradėtos likvidavimo procedūros ir (ar) panašios padėties;
6.9.2. Sutartyje numatytas subteikėjas/subteikėjas/subrangovas netinkamai vykdo įsipareigojimus Nuomininkui ir (arba) atsisako vykdyti jam (jiems) Sutartyje numatytą įsipareigojimų dalį; 
6.10. Nuomotojas gali pakeisti subteikėją/subteikėją/subrangovą tokia tvarka:       
	6.10.1. Nuomotojas pateikia rašytinį prašymą Nuomininkui, kuriame nurodo priežastis, lemiančias poreikį pakeisti subteikėją/subteikėją/subrangovą, bei pateikia dokumentus, patvirtinančius, kad naujas subteikėjas/subteikėjas/subrangovas atitinka Pirkimo Konkurso sąlygose nurodytus Reikalavimus bei užpildytą ir pasirašytą EBVPD, patvirtinantį, kad nėra naujo subteikėjo/subteikėjo/subrangovo pašalinimo pagrindų;  
	6.10.2. Nuomininkui patikrinus naujo subteikėjo/subteikėjo/subrangovo atitiktį Pirkimo Konkurso sąlygose nurodytiems Reikalavimams bei pašalinimo pagrindų nebuvimą, Nuomininkas per 3 (tris) darbo dienas, jei sutinka, kartu su Nuomotojo raštu sudaro susitarimą dėl subteikėjo/subteikėjo/subrangovo pakeitimo. Jeigu Nuomotojo (įskaitant ir subteikėjo/subteikėjo/subrangovo) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Nuomotojas įsipareigoja Nuomininkui, kad Sutartį vykdys tik tokią teisę turintys asmenys.     

VII SKYRIUS
 PAREIŠKIMAI IR GARANTIJOS
7.1. Šalys pareiškia ir garantuoja, kad:
7.1.1. turi teisę ir įgaliojimus pagal Lietuvos Respublikos įstatymus sudaryti ir vykdyti šią Sutartį;
7.1.2. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje ir jos prieduose duotus įsipareigojimus;
7.1.3. Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų ar kitų jų veiklą reglamentuojančių dokumentų;
7.1.4. Sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Šalies valdymo organo (savininko, steigėjo ar kito kompetentingo subjekto), nutarimo, sprendimo, įsakymo, jokio atitinkamai Šaliai privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.). Šalies valdymo organų sprendimai neprieštarauja imperatyviosioms teisės aktų normoms, juridinio asmens steigimo dokumentams, protingumo ar sąžiningumo principams, priimti visi būtini sprendimai, gauti leidimai bei sutikimai, reikalingi šios Sutarties pasirašymui, visi minėti dokumentai yra teisėti, tinkamai įforminti ir galiojantys;
7.1.5. jų atstovai yra tinkami ir tinkamai įgalioti sudaryti Sutartį;
7.1.6. gali visiškai viena kita pasitikėti, kad visi jų teiginiai yra teisingi ir galiojantys ir, kad nė viena jų nepalieka neaptartų aplinkybių, kurių nutylėjimas galėtų kitą Šalį suklaidinti;
7.1.7. dėl Automobilio nėra sudarę ir nesudarys jokių Sutarčiai prieštaraujančių sandorių;
7.1.8. Šalys yra mokios ir joms neiškelta arba nėra numatoma iškelti bylos dėl jų bankroto ar likvidavimo;
7.1.9. Sutartį sudarė savo gera valia ir siekdamos įvykdyti Sutarties nuostatuose užfiksuotas sąlygas.
7.2. Šalys patvirtina, kad Sutarties 7.1.1-7.1.9 punktais savo duotus pareiškimus padarė siekdamos įtikinti viena kitą sudaryti šią Sutartį ir kad Sutartį sudarė remdamosi ir pilnai pasikliaudamos kiekvienu iš šių pareiškimų.
7.3. Šalys garantuoja, kad Sutarties 7.1.1 -7.1.9 punktuose padaryti pareiškimai Sutarties sudarymo dieną yra tikri ir teisingi visomis esminėmis sąlygomis ir, kad nei viename šių pareiškimų nėra praleistas joks momentas, leidžiantis daryti tokį pareiškimą klaidinančiu ar turinčiu kitą prasmę.
7.4. Nuomotojas pareiškia ir garantuoja, kad Automobilis jam priklauso nuosavybės teise arba jis yra teisėtas Automobilio valdytojas, Automobilis nėra įkeistas ar kitaip suvaržytas, jie nėra teisminio ginčo objektu. Nuomotojas užtikrina, kad Nuomininkas galės nepertraukiamai naudotis Automobiliu per visą Automobilio nuomos terminą, išskyrus Sutartyje numatytus atvejus.  

VIII SKYRIUS
 DRAUDIMAI IR JŲ GALIOJIMAS
8.1. Nuomotojas įsipareigoja visam Automobilio nuomos terminui apdrausti Automobilį Transporto priemonių valdytojų (vairuotojų) civilinės atsakomybės privalomuoju draudimu (toliau – privalomas draudimas), galiojančiu be apribojimų visiems Automobilio naudotojams, ir užtikrinti tokio draudimo nenutrūkstamą galiojimą Automobilio nuomos terminu.
8.2. Nuomotojas įsipareigoja visam Automobilių nuomos terminui apdrausti nuomojamą Automobilį KASKO draudimu nuo visų rizikų ir užtikrinti tokio draudimo nenutrūkstamą galiojimą Automobilių nuomos termino metu. Draudimo sąlygos: (i) draudimas rinkos verte; (ii) naudos gavėjas – Nuomotojas; (iii) draudimo išmoka visiško turto sunaikinimo, žuvimo ar dingimo atveju turi būti mokama pagal Automobilio rinkos vertę Automobilio sunaikinimo, žuvimo ar dingimo dieną. 
8.3. Nuomotojas įsipareigoja pateikti Nuomininkui tinkamai patvirtintas privalomo draudimo ir KASKO draudimo sutarčių (toliau – draudimo sutartys) kopijas, privalomo draudimo poliso originalą Nuomininkui Automobilių perdavimo metu.
8.4. Jeigu Automobilis (jo dalis, esanti savarankišku vienetu) yra sunaikinamas, žūsta ar dingsta, sugadinamas arba susidėvi, o draudikas atsisako mokėti ar išmoka mažesnę išmoką nei nustatyta Automobilio vertė ne dėl Nuomininko kaltės, Nuomininkas neprivalo padengti skirtumo tarp Automobilio vertės įvykio dieną ir draudimo išmokos.
8.5. Jei Nuomotojas nevykdo 8.1-8.3 punktuose nustatytų reikalavimų, Automobilius privalomuoju ir KASKO draudimu apdraudžia netinkamai, nemoka įmokų, Nuomotojas prisiima visus nuostolius, išlaidas susijusias su įsipareigojimo nevykdymu, padaryta žala Automobiliui, Nuomininkui, tretiesiems asmenims.

IX SKYRIUS
 ŠALIŲ ATSAKOMYBĖ
9.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
9.2. Visos Sutarties 9 skyriuje numatytos Netesybos laikomos minimaliais neįrodinėtinais Šalies nuostoliais.
9.3. Jeigu Nuomotojas vėluoja pristatyti ir perduoti Automobilį Nuomininkui, Nuomotojas, Nuomininkui raštu pareikalavus, moka Nuomininkui 0,05 (penkių šimtųjų) proc. dydžio delspinigius nuo bendros vėluojamo pristatyti ir perduoti Automobilio kainos be PVM, nurodytos Sutarties 4.2 punkto lentelėje, už kiekvieną pavėluotą pristatyti ir perduoti Automobilį kalendorinę dieną. 
9.4. Jeigu Nuomotojas vėluoja pašalinti esminius Automobilio trūkumus ir / ar defektus arba pakeisti Automobilį, turintį esminių trūkumų ir / ar defektų, į tinkamos kokybės ir komplektiškumo Automobilį, Nuomotojas, Nuomininkui raštu pareikalavus, moka Nuomininkui 0,05 (penkių šimtųjų) proc. dydžio delspinigius nuo bendros Automobilio (-ių), kurio (-ių) trūkumus ir / ar defektus vėluojama pašalinti arba kurį (-iuos) vėluojama pakeisti, kainos be PVM, nurodytos Sutarties 4.2 punkto lentelėje, už kiekvieną pradelstą darbo dieną. 
9.5. Jeigu Nuomotojas vėluoja pašalinti neesminius Automobilio trūkumus ir / ar defektus, Nuomotojas, Nuomininkui raštu pareikalavus, moka Nuomininkui 0,05 (penkių šimtųjų) proc. dydžio  delspinigius nuo bendros Automobilio, kurio trūkumus ir / ar defektus vėluojama pašalinti, kainos be PVM, nurodytos Sutarties 4.2 punkto lentelėje, už kiekvieną pradelstą darbo dieną.
9.6. Jeigu vėluojama suteikti Automobilio remonto paslaugas, nesilaikant Sutartyje nustatytų terminų, ar Nuomotojas vėluoja ištaisyti nustatytus Automobilių trūkumus / defektus, Nuomotojas, Nuomininkui raštu pareikalavus, moka Nuomininkui 0,05 (penkių šimtųjų) proc. dydžio delspinigius nuo bendros Automobilio, kuriam vėluojama suteikti remonto paslaugas arba ištaisyti trūkumus / defektus, kainos be PVM, nurodytos Sutarties 4.2 punkto lentelėje, už kiekvieną pradelstą darbo dieną.
9.7.Nuomininkui vėluojant atsiskaityti su Nuomotoju, Nuomotojui raštu pareikalavus, Nuomininkas moka 0,05 (penkių šimtųjų) proc. dydžio delspinigių už kiekvieną praleistą dieną nuo laiku nesumokėtos sumos, bet ne daugiau kaip 20 (dvidešimt) proc. nuo laiku nepervestos mokėtinos sumos su PVM.
9.8. Šalis, pažeidusi bet kurį iš Sutartyje numatytų terminų, įsipareigoja mokėti kitai Šaliai 0,05 (penkių šimtųjų) proc. dydžio delspinigius nuo bendros Sutarties kainos, nurodytos Sutarties 4.2 punkto lentelėje, už kiekvieną termino pažeidimo dieną, išskyrus atvejus, kai šioje Sutartyje numatytos kitos termino pažeidimo teisinės pasekmės ir / ar kitos Netesybos už konkrečių terminų pažeidimus.
9.9. Nuomotojas privalo sumokėti Nuomininkui Sutartyje numatytas Netesybas ir kompensuoti kitus patirtus nuostolius ne vėliau kaip per 30 (trisdešimt) kalendorinių dienų nuo atitinkamo prašymo (reikalavimo) su pagrindžiančiais dokumentais gavimo dienos.
9.10. Nuomotojas sutinka, jog pagal Sutartį mokėtinas Netesybas Nuomininkas turi teisę išskaičiuoti iš Nuomotojui mokėtinų sumų, apie tai prieš 2 (dvi) darbo dienas raštu informavęs Nuomotoją.
9.11. Nuomotojas privalo atlyginti tretiesiems asmenims visus nuostolius, kuriuos jie patirs dėl Nuomotojo neveikimo ar netinkamo veikimo ar kitokio Sutarties pažeidimo. Nuomotojas privalo atlyginti Nuomininkui visus nuostolius, kuriuos pastarasis patirs dėl trečiųjų asmenų reikalavimų, kylančių iš Nuomotojo įsipareigojimų pagal šią Sutartį pažeidimo.
9.12. Šalys susitaria, kad kilus teisminiam ginčui dėl Nuomos mokesčio mokėjimo, Nuomotojas gali reikalauti priteisti ne didesnes kaip 5 (penkių) proc. metines palūkanas nuo nesumokėtos sumos, kaip tai numatyta Lietuvos Respublikos civilinio kodekso 6.210 str. 2 dalyje.

X SKYRIUS
 SUTARTIES ĮVYKDYMO UŽTIRKINIMAS
10.1. Nuomuotojo prievolių pagal sutartį įvykdymas užtikrinamas 10 % nuo Nuomotojo galutinės pasiūlymo kainos EUR su PVM dydžio bauda.
10.2. Pristatęs Automobilį, turintį esminių trūkumų ir / ar defektų, Nuomotojas, Nuomininkui raštu pareikalavus, už tokį Automobilį moka Nuomininkui baudą lygią 10 % nuo Nuomuotojo galutinės pasiūlymo kainos EUR su PVM 
10.2. Pristatęs Automobilį su neesminiais trūkumais ir / ar defektais, Nuomotojas, Nuomininkui raštu pareikalavus, už tokį Automobilį moka Nuomininkui baudą lygią 10 % nuo Nuomuotojo galutinės pasiūlymo kainos EUR su PVM.
10.3. Prieš pateikdamas reikalavimą sumokėti baudą, Nuomininkas įspėja apie tai Nuomuotoją, nurodydamas pažeidimą ir terminą pažeidimui pašalinti. 
10.4. Nuomuotojui  neištaisius pažeidimo ir neinformavus Nuomininko, Nuomininkas Nuomuotojui  pateikia reikalavimą sumokėti baudą, nurodydamas, dėl kokio pažeidimo pateikia šį reikalavimą. 

XI SKYRIUS
 NENUGALIMOS JĖGOS APLINKYBĖS (FORCE MAJEURE)
11.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
11.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
11.3 Jeigu aplinkybė, dėl kurios neįmanoma Sutarties įvykdyti, laikina, tai Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties vykdymui.
11.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

XII SKYRIUS
 SUTARTIES GALIOJIMAS, KEITIMAS IR NUTRAUKIMAS
12.1. Sutartis įsigalioja ją pasirašius abiejų Šalių įgaliotiems atstovams ir galioja 39 mėn. arba Šalys sutaria ją nutraukti, arba kai visiškai įvykdomi įsipareigojimai, bet ne ilgiau kaip numatytas galiojimo terminas. Sutartis nutraukiama teisės aktuose ar šioje Sutartyje nustatytais atvejais.
12.2.  Sutarties keitimo, jei jis nėra esminis pagal Viešųjų pirkimų įstatymo 89 straipsnio 4 dalį, sąlygos nustatytos Viešųjų pirkimų įstatymo (toliau – Viešųjų pirkimų įstatymas) 89 straipsnyje. Sutarties pakeitimas jos galiojimo laikotarpiu laikomas esminiu, kai juo pakeičiamas Sutarties bendrasis pobūdis. Bet kuriuo atveju esminiais Sutarties pakeitimais laikomi tokie pakeitimai, kai tenkinama bent viena iš šių sąlygų (Viešųjų pirkimų įstatymo 89 straipsnio 1 ir 2 dalyse nurodytais atvejais į šias sąlygas neatsižvelgiama): 
12.2.1. pakeičiama pradinio pirkimo procedūros konkurencinė padėtis (pakeitimu nustatoma nauja sąlyga, kurią įtraukus į pradinį pirkimą būtų galima priimti kitų dalyvių pasiūlymus ar pirkimas sudomintų daugiau tiekėjų);
12.2.2. dėl pakeitimo ekonominė Sutarties pusiausvyra pasikeičia Tiekėjo naudai taip, kaip nebuvo aptarta Sutartyje;
12.2.3. dėl pakeitimo labai padidėja Sutarties apimtis;
12.2.4. kai Tiekėją pakeičia naujas Tiekėjas dėl kitų priežasčių, negu Viešųjų pirkimų įstatymo 89 straipsnio 1 dalies 4 punkte nurodytos priežastys.    
12.3. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 3 (tris) darbo dienas. Šalims nesutarus dėl Sutarties sąlygų keitimo, sprendimo teisę turi Nuomininkas. Šalims tarpusavyje susitarus dėl Sutarties sąlygų keitimo ar papildymo, pakeitimai, papildymai ar priedai įforminami rašytiniu susitarimu, kuris yra Sutarties neatskiriama dalis ir turi privalomą galią Šalims ir be jos negalioja.
12.4. Jeigu kuri nors šios Sutarties nuostata taptų negaliojančia dėl prieštaravimo imperatyvioms įstatymų nuostatoms ar dėl kitų priežasčių, tai neatleis Šalių nuo jų įsipareigojimų vykdymo ir, jeigu teisiškai įmanoma, Šalys privalės dėti visas pastangas, kad pasiektų tikslus, kurie ekonominiu požiūriu būtų artimiausi tokiose nuostatose numatytiems tikslams. Tokiu atveju Šalys turi susitarti pakeisti netinkamą nuostatą ekonominiu požiūriu artimiausia nuostata ir tai įforminti raštu.
12.5. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe tarp Šalių pagal šią Sutartį, garantijomis, taip pat visos kitos šios Sutarties nuostatos, kurios išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
12.6. Sutartis gali būti nutraukta Šalių rašytiniu susitarimu.
12.7. Nuomininkas, įspėjęs Nuomotoją prieš 10 (dešimt) kalendorinių dienų, nesikreipdamas į teismą, turi teisę vienašališkai nutraukti Sutartį šiais atvejais:
12.7.1.	kai Nuomotojas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
12.7.2.	kai keičiasi Nuomotojo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
12.7.3.	kai Nuomotojas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;
12.7.4.	kai Nuomotojas per pagrįstai nustatytą protingą laikotarpį neįvykdo Nuomininko nurodymo ištaisyti netinkamai įvykdytus arba neįvykdytus sutartinius įsipareigojimus;
12.7.5.	kai Nuomotojas nevykdo ar netinkamai vykdo savo sutartinius įsipareigojimus ir tai yra esminis Sutarties pažeidimas;
12.7.6.	dėl kitokio pobūdžio neveiksnumo, trukdančio vykdyti Sutartį;
12.7.7.	kai Nuomotojas sudaro subtiekimo sutartį (keičia subtiekėją) be Nuomininko sutikimo.
12.8.	Nuomotojas, prieš 10 (dešimt) kalendorinių dienų įspėjęs Nuomininką, nesikreipdamas į teismą, turi teisę vienašališkai nutraukti Sutartį prieš terminą šiais atvejais:
12.8.1.	kai Nuomininkas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas;
12.8.2.	kai Nuomininkas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.
12.9. Sutartis taip gali būti nutraukta (Sutarties ar jos dalies atsisakyta) galiojančiame Lietuvos Respublikos civiliniame kodekse ir Viešųjų pirkimo įstatymo 90 straipsnyje nurodytais atvejais ir tvarka.

XIII SKYRIUS
 SUSIRAŠINĖJIMAS IR ATSAKINGI ASMENYS
13.1. Sutarties Šalys susirašinėja lietuvių kalba. Visi pranešimai, ataskaitos, informacija, dokumentacija, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu ar elektroniniu paštu Sutartyje nurodytais adresais, fakso numeriais ar elektroninio pašto adresais, išskyrus Sutartyje numatytas išimtis, kai dokumentacija turi būti teikiama konkrečia forma ir / ar formatu.
13.2. Atitinkami pranešimai, ataskaitos, informacija, dokumentacija, sutikimai ir kitas susižinojimas  bus laikoma gauta:
13.2.1. siunčiant faksu, elektroniniu paštu – jų išsiuntimo dieną;
13.2.2. siunčiant registruotu paštu – po 5 (penkių) darbo dienų nuo išsiuntimo registruotu paštu dienos.
13.3. Šalių asmenys, atsakingi už Sutarties vykdymą:
	
	Nuomininko kontaktinis asmuo
	Nuomotojo kontaktinis asmuo

	Vardas, pavardė
	Mindaugas Miežetis 
	

	Adresas
	Klaipėdos g. 2, Gargždai
	

	Telefonas
	8 652 84 929
	

	El. paštas
	mindaugas.miezetis@klaipedos-r.lt 
	


13.4. Sutarties 13.3 punkte nurodyti asmenys atitinkamai Nuomininko ir Nuomotojo yra įgalioti kontroliuoti, kad Sutartis būtų tinkamai vykdoma, pasirašyti PVM sąskaitas-faktūras, priimti visus sprendimus, susijusius su šios Sutarties vykdymu, išskyrus sprendimus dėl pačios Sutarties pakeitimo, nutraukimo ar pratęsimo.

XIV SKYRIUS
 BAIGIAMOSIOS NUOSTATOS
14.1. Nuomotojas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Nuomininko mokėtinas sumas. Be Nuomininko išankstinio rašytinio sutikimo (leidimo) sudaryti sandoriai dėl teisių ar pareigų pagal Sutartį perleidimo laikytini niekiniais ir negaliojančiais nuo jų sudarymo momento.
14.2. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę. 
14.3. Šalių ginčai sprendžiami pagal Lietuvos Respublikos įstatymus tame Lietuvos Respublikos teisme, kurio veiklos teritorijai priklauso Nuomininko buveinė. 
14.4. Pasikeitus Šalies buveinės adresui, banko sąskaitos numeriui, kontaktiniams asmenims ar kitiems rekvizitams, Šalis privalo apie tai pranešti kitai Šaliai iki rekvizitų pasikeitimo. Neįvykdžius šio reikalavimo Šalis neturi teisės reikšti pretenzijų ar atsikirtimų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų, arba kad ji negavo pranešimų, siustų pagal paskutinius turimus rekvizitus.
14.5. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
14.6. Ši Sutartis sudaryta lietuvių kalba, 2 (dviem) vienodą juridinę galią turinčiais egzemplioriais – po vieną kiekvienai Šaliai. Šalys pasirašo kiekviename Sutarties lape.
14.7. Šiuo šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
14.8. Priedai:
14.8.1. Techninė specifikacija – 1 priedas;
14.8.2. Pasiūlymas – 2 priedas. 


XV SKYRIUS
 ŠALIŲ REKVIZITAI IR PARAŠAI
     		             
	NUOMININKAS
Klaipėdos rajono savivaldybės administracija   
Klaipėdos g. 2, LT-96130 Gargždai    
Kodas 188773688
PVM mokėtojo kodas: nėra PVM mokėtoja
A. s. Nr. LT LT LT14 4010 0402 0031 4539
AB Luminor bankas
Banko kodas  40100
Tel. (8 46) 47 20 21 
Faksas (8 46) 47 20 05
El. paštas: savivaldybe@klaipedos-r.lt
	NUOMOTOJAS

LT-
Kodas 
A. s. Nr. LT
bankas;
Banko kodas 
PVM kodas: 
Tel.
Faksas
El. paštas:	

	

	

	______________________
(Parašas)
	                          
	______________________
(Parašas)                        

